এ চিত্রটি দেখা গেছে কক্সবাজারের কুতুবদিয়া উপজেলার সরকারি হাসপাতালে। অবশ্য সরকারি হাসপাতালে নার্সের সবপদ শুন্য থাকায় একটি প্রাইভেট সেবামুলক প্রতিষ্ঠান চট্টগ্রামস্থ কুতুবদিয়া সমিতির বেতনে কুতুবদিয়া দ্বীপের মানুষের কল্যাণার্থে ৬ জন নার্স দিয়েছেন। এ ছয়জন নার্স বর্তমানে হাসপাতালে রুটিন মাফিক সার্ভিস দিয়ে যাচ্ছেন বলে হাসপাতালে স্বাস্থ্য কর্মকর্তা মোঃ শাহাব উদ্দিন এ প্রতিনিধিকে নিশ্চিত করেন। হাসপাতাল সূত্রে জানা গেছে, গত ১০ ডিসেম্বর হতে ১৯ ডিসেম্বর পর্যন্ত ৮৩ জন শিশু ডায়েরিয়া রোগে আক্রান্ত হয়ে হাসপাতালে চিকিৎসা নিয়েছেন। গতকাল শনিবার সন্ধ্যায় হাসপাতালে সরেজমিনে গেলে দেখা যায়, হাসপাতালে ১৮ শিশু ডায়েরিয়া রোগী ভর্তি আছেন। এসব রোগীরা সরকারিভাবে সরবরাহকৃত ডায়েরিয়া রোগের ঔষধ না পেয়ে জীবন বাচাঁর তাগিদে ফামের্সী থেকে ঔষধ কিনে রোগীরা সেবন করে যাচ্ছে। এ ব্যাপারে কুতুবদিয়া উপজেলা স্বাস্থ্য কর্মকর্তা মোঃ শাহাব উদ্দিনের সাথে কথা হলে তিনি জানান, আবহাওয়া পরিবর্তনের সাথে সাথে জ্বর ও ডায়েরিয়া রোগ দেখা দিয়েছে। গত এক সপ্তাহে ডায়েরিয়া রোগীর চাপ হাসপাতালে বেড়ে গেছে। হাসপাতালে ডায়েরিয়া রোগের পর্যান্ত ঔষধ সরবরাহ নেই বলে জানান।